My Hero Academia

Το My Hero Academia (Ιαπωνικά: 僕のヒーローアカデミア, Χέπμπορν: Boku no Hīrō Akademia, επίσημος τίτλος στα Ελληνικά: Η Δική μου Ακαδημία Ηρώων) είναι σειρά περιπέτειας και κωμωδίας μάνγκα γραμμένη και εικονογραφημένη από τον Κοχέι Χορικόσι. Έχει γίνει σειρά στο Weekly Shōnen Jump από τον Ιούλιο του 2014 και 16 τόμοι έχουν συλλεχθεί σε μορφή τάνκοουμπον. Η σειρά έχει αδειοδοτηθεί για την κυκλοφορία στην αγγλική γλώσσα από την Viz Media και άρχισε τη δραματοποίηση σε επεισόδια στο εβδομαδιαίο ψηφιακό ανθολόγιο μάνγκα Weekly Shōnen Jump στις 9 Φεβρουαρίου του 2015. Η σειρά και το μάνγκα έχουν κυκλοφορήσει σε διάφορες χώρες όπως στις Ηνωμένες Πολιτείες της Αμερικής, Ισπανία, Γερμανία και Σιγκαπούρη. 

 Υπόθεση 
Ο πρωταγωνιστής, Ιζούκου Μιντορίγια, είναι ένα αγόρι που γεννήθηκε χωρίς υπερδυνάμεις σε έναν κόσμο όπου αυτές είναι τόσο συχνές που αποτελούν πλέον το φυσιολογικό, αλλά που ονειρεύεται να γίνει και ο ίδιος υπερήρωας. Τελικά συναντά το μεγαλύτερο ήρωα του κόσμου ο οποίος μετά από ένα συμβάν θαυμάζει τη γενναιότητα και το ηρωικό πνεύμα του Ιζούκου και αποφασίζει να του μεταβιβάσει τη δύναμή του. Η ιστορία επικεντρώνεται στον Ιζούκου και στις περιπέτειές του σε μια Ακαδημία Εκπαίδευσης Ηρώων, όπου από ένα ντροπαλό παιδί σταδιακά ωριμάζει και παράλληλα μαθαίνει να χρησιμοποιεί τη δύναμη που έλαβε η οποία είναι υπερβολικά ισχυρή για να ελέγξει. Ωστόσο, η σειρά δεν εστιάζει μόνο στον πρωταγωνιστή, αλλά και στους συμμαθητές του.

 Προσαρμογή 
Το μάνγκα προσαρμόστηκε σε τηλεοπτική σειρά άνιμε από το στούντιο Bones. Ο πρώτος κύκλος προβλήθηκε από τις 3 Απριλίου έως τις 26 Ιουνίου του 2016. Ο δεύτερος κύκλος προβλήθηκε από την 1η Απριλίου έως τις 30 Σεπτεμβρίου 2017. Ο τρίτος κύκλος προβλήθηκε από τις 7 Απριλίου έως τις 29 Σεπτεμβρίου 2018. Η πρώτη ταινία του My Hero Academia: The 2 Heroes έκανε πρεμιέρα στις 3 Αυγούστου. Ο τέταρτος κύκλος έκανε πρεμιέρα στις 10 Οκτωβρίου 2019.  

Επιπροσθέτως, η δεύτερη ταινία του My Hero Academia, με τίτλο My Hero Academia: Heroes Rising εκανε την πρεμιέρα της στις 20 Δεκεμβρίου 2019 στους κινηματογράφους της Ιαπωνίας. Η τέταρτη σεζόν προβλήθηκε από τις 12 Οκτωβρίου 2019 έως τις 4 Απριλίου 2020. Ο πέμπτος κύκλος προβλήθηκε από τις 27 Μαρτίου 2021 έως τις 25 Σεπτεμβρίου 2021.Την 1η Οκτωβρίου 2022 γυρίστηκε ο 6ος κύκλος της σειράς. Στις 4 Μαίου εώς τις 12 Οκτωβρίου του 2024 προβλήθηκε ο 7ος κύκλος. 

Ανακοινώθηκε ότι μέσα στο 2025 θα προβληθεί ο 8ος και τελευταίος κύκλος της σειράς. 

Το μάνγκα ολοκληρώθηκε τον Αύγουστο του 2024 και έχουν κυκλοφορήσει 42 συνολικά τόμοι του.  

 Η σειρά στην Ελλάδα 
Στις 18 Ιουλίου 2022, η εταιρεία Digital Soul Entertainment  ξεκίνησε την κυκλοφορία του πρώτου κύκλου της τηλεοπτικής σειράς με ελληνική μεταγλώττιση και υπότιτλους σε ειδική έκδοση DVD. Τη σκηνοθεσία της σειράς για την ελληνική μεταγλώττιση έχουν αναλάβει η Χίλντα Ηλιοπούλου και ο Δημήτρης Σάρλος.

 Διανομή  

 Δημήτρης Σάρλος ως Ιζούκου Μιντορίγια
 Ακίνδυνος Γκίκας ως Ολ Μάιτ
 Γιάννης Τσούτσιας ως Κάτσουκι Μπάκουγκο / Σνάιπ
 Έλενα Δελακούρα ως Οτσάκο Ουραράκα
 Θάνος Λέκκας ως Τένια Ίντα / Χίριου Ριν
 Αργύρης Παυλίδης ως Σότα Αϊζάουα
 Άντρια Ράπτη ως Μινόρου Μινέτα / Ουγαμπουάμι
 Σπύρος Μπιμπίλας ως διευθυντής Νέζου
 Νίκος Νίκας ως Ολ Φορ Ουάν

 Παραπομπές 

Κατηγορία:Σειρές manga
Κατηγορία:Σειρές anime
Κατηγορία:Anime και manga περιπέτειας
Κατηγορία:Κωμικά anime και manga
Κατηγορία:Shōnen anime και manga
Κατηγορία:Manga του 2014